Honde veilig ná kapingsdramaBridget Shelle saam haar twee honde. Foto: Dries Liebenberg / Beeld Bridget Shelley (60) van Alverstone, noord van Durban, is met haar twee honde herenig nadat hulle Dinsdag saam met haar voertuig gekaap is. Drie mans het Shelley se Ford Bantam-bakkie Dinsdagoggend gekaap toe sy ná ’n uitstappie met die honde op pad huis toe was, berig Beeld. Shelley se honde is twee labradors, Shogun en Shingwetzi. Sy is by ŉ T-aansluiting gekaap en grond toe geslinger. Sy het opgestaan en wou na die bakkie se klap hardloop om die honde te kry, maar die kapers het weggejaag. Shelley het haar tot sosiale mediaplatforms gewend in ŉ poging om die honde op te spoor. Haar hulpkreet het soos ŉ veldbrand versprei. Sy is Woensdag met haar honde herenig nadat ŉ dierehawe van die voorval te hore gekom het. Die honde is by ’n huis in die woonbuurt Sherwood opgespoor, sowat 40km van waar haar bakkie gekaap is. Lees meer hier.